Surxondaryoda uchta avtomobil to'qnashib ketdi — video

Surxondaryo viloyati Termiz shahrida 3 aprel kuni uchta avtomobil ishtirokida yo'l-transport hodisasi sodir bo'ldi. Bu haqda viloyat Yo'l harakati xavfsizligi boshqarmasi axborot xizmati xabar berdi.
Qayd etilishicha, soat 20:55 da shaharning At-Termiziy ko'chasida haydovchi S.M. boshqaruvida bo'lgan “Toyota” miniveni, Sh.M. boshqaruvidagi “Nexia-3” hamda haydovchi B.Sh. boshqaruvida bo'lgan “Cobalt” avtomobillari ishtirokida to'qnashuv sodir bo'lgan.
“Avariya” oqibatida “Cobalt” rusumli avtomobilda yong'in yuzaga kelgan. Holat haqida viloyat Favqulodda vaziyatlar boshqarmasiga soat 21:00 da xabar berilgan va o't o'chiruvchilar tomonidan 21:11 yong'in bartaraf etilgan.
Haydovchilarga birinchi tez tibbiy yordam ko'rsatilgan. “Cobalt”da yo'lovchi sifatida ketayotgan 1985 yilda tug'ilgan B.J yong'in sabab halok bo'lgan. Hozirda ushbu YTH yuzasidan Termiz shahar prokuraturasi tomonidan tergovga qadar surishtiruv ishlari olib borilmoqda.

Eslatib o'tamiz, Toshkent viloyati Chirchiq shahrida “Epica” va “Lacetti” to'qnashgandi. Oqibatda “Lacetti” avtomobili haydovchisi rul boshqaruvini yo'qotgan va yo'l chetidagi beton to'siqqa urilgan. Shundan so'ng avtomobilda yong'in yuzaga kelgan.